Volksschule Bernhardstal
De Volksschule Bernhardtstal is a Voiksschui im 10. Weana Beziak Favoritn.

De Voiksschui in da Quellenstråß'n 142 aun da'r Eck'n Bernhardtstalgåss'n/Sonnleithnergåss'n is 1903 ois a freistehata Ständabau mit an daneb'ng'leganan Schuigoat'n baut wua'n und zagt aun da Fassad a scheens secessionistisches Reliefdekor in da'r Oat von da Weana Secession und steht unta Denkmoischutz.

De Schui is seit 2014 füa de eascht'n Klass'n a Gaunztågsschui und håt füa'r ålle zua Zeit 23 Klass'n a Nåchmittågsbetreuung.

Bis zum Joahr 2020 wiad de Schui um 14 Klass'n von jetzt'n ~500 auf ~850 Schüla vagressat. De zusätzlich'n Klass'nzimma, a technischa Weakraum und a Gymnastiksoi wea'n in an Zuabau untabråcht.

Da Nauman Bernhardtstal erinnat aun an ehemålich'n Vuaruat von Wean, dea wo bei dar Eascht'n  Weana Tiaknbelogarung (1683) zastöat wura'n is.

Literatua 
 Die Kunstdenkmäler Österreichs. Dehio Wien Vororte 1996. X. Bezirk, Wohnbauten, Quellenstraße Nr. 142, Schule, S. 33.

im Netz 
 Webpräsenz Die Bernhardsthal

Beleg 

Favoritn
Bauwerk in Wien
Schule
Artikel auf Wienerisch